Cinsault

Cinsault er en blå drue som har opprinnelse fra Sør-Frankrike.

Planten trives best på tørre skråninger med skrint jordsmonn. Generelt gir den bløte, fargeløse, syrefattige viner, og gjør seg da best som rosévin.

De viktigste blandingsdruene for cinsault er syrah/shiraz og grenache noir, som begge gir fin karakter til vinene.

Planten er sammen med pinot noir opphavet til den sørafrikanske nasjonaldruen, pinotage. 

Spredning
Cinsault dyrkes mye i Provence, den sørlige del av Côtes-du-Rhône, Languedoc, Algerie, Marokko, Libanon og Sør-Afrika.

Karakter
Den gir lette og elegante viner  med noe florale aromaer. Den innehar ofte moderat innhold av alkohol, lite tannin og moderat med syre.

 Referanser 

Kategori:Rødvinsdruer
Kategori:Vindruer fra Frankrike
Kategori:Vindruer fra Sør-Afrika